ประจำเดือนมาครั้งล่าสุด31/10/62-7/11/62 หลังจากนั้นไม่มาเลยจนถึงทุกวันนี้ เป็นเพราะอะไรคะ ซื้อที่ตรวจมาตรวจ2รอบก็ไม่ท้อง ซื้อยาบำรุงเลือดมากินก็แล้ว ซื้อยาปรับฮอร์โมนมากินก็แล้ว ก็ยังไม่มาปกติเลย ต้องทำไงคะ (ปล.ยังไม่ได้ไปหาที่โรงบาลนะคะ)
สวัสดีค่ะ การที่ประจำเดือนไม่มาดังกล่าวมา อาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่ หรือการที่ฮอร์โมนจากรังไข่ถูกสร้างมาอย่างไม่สมดุลชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า